h0112000 - jf
                                   udskrift
                                        af
                    sø- og handelsrettens dombog
                                    _________
den 2. november 2001 blev af retten i sagen
h-112-00
begravelsesforretningen danmark a/s
(advokat mogens philip)
  mod
1) jan hansen
  (advokat hans henrik tausen)
2) ulrik bolm hansen
  (advokat hans henrik tausen)
afsagt sålydende
                                     d o m:
sagsøgeren, begravelsesforretningen danmark a/s, herefter bfd, har nedlagt på-
stand om at de sagsøgte, jan hansen og ulrik bolm hansen, tilpligtes at ophøre med
at drive kongevejens bedemandsforretning fra adressen usserød kongevej 95,
hørsholm.
bfd har gjort gældende at jan hansen og ulrik bolm hansen har været bekendt med
en konkurrenceklausul som ejerne af bedemandsforretningen indtil udgangen af fe-
                                           - 2 -
bruar 2000, ulla og verner nedergaard, skulle have påtaget sig over for bfd. ved at
købe den ejendom hvori bedemandsforretningen var beliggende, købte jan hansen
og ulrik bolm hansen tillige forretningen som ulla og verner nedergaard havde
forpligtet sig til ikke at sælge.
jan hansen og ulrik bolm hansen har påstået frifindelse. de har henvist til at klau-
sulen som de ikke var bekendt med, ikke er bindende for dem.
sagsfremstilling
ulla og verner nedergaard drev bedemandsforretning fra adresserne frederiks-
sundsvej 280, brønshøj (”københavns bedemandsforretning”), og usserød konge-
vej 95, hørsholm (”hørsholm-karlebo bedemandsforretning”, tlf. 45 76 90 11). ved
købekontrakt af 31. maj og 15. juni 1995 solgte de københavns bedemandsforret-
ning til bfd. køberen betalte 600.000 kr. for forretningens goodwill. i en allonge til
kontrakten påtog sælgerne sig en konkurrenceklausul med bl.a. følgende indhold:
      ”...
      3. sælgerne vil ophøre med at drive bedemandsforretning i hørsholm senest
           den 30. juni 2000.
      4. sælgernes bedemandsforretning i hørsholm vil ikke på noget tidspunkt bli-
           ve solgt eller afhændet til trediemand.
      ...
      begravelsesforretningen danmark a/s garanterer ikke at ville åbne begravel-
      sesforretning i hørsholm, birkerød, karlebo eller fredensborg/humlebæk
      kommuner i perioden op til 31. december 2000.
      ...
      goodwill omfatter det til goodwill sædvanligt, herunder hørende anvendelse af
      navn telefonnummer, kundeoplysninger og andre arkivalier, der er knyttet til
      forretningens fremtid.
      ...”
i forbindelse med forhandlinger om bfds eventuelle overtagelse af hørsholm-
karlebo bedemandsforretning foretog statsautoriseret ejendomsmægler tina ras-
mussen stilling en vurdering af ejendommen usserød kongevej 95, matr. nr. 18-b,
                                          - 3 -
usserød, hørsholm. i en erklæring af 2. marts 1999 vurderede hun kontantværdien
af ejendommen til 1.695.000 kr.
den 7. april 1999 sendte verner nedergaard et forslag til en aftale mellem ulla og
verner nedergaard og bfd. efter forslaget skulle bfd overtage ejendommen og
forretningen pr. 1. juli 1999. ulla og verner nedergaard skulle være ansat i forret-
ningen i 2. halvår 1999. fra 1. januar 2000 skulle der være en bedemand fra bfd der
var fuldtidsansat og under oplæring. kontantprisen for ejendommen blev foreslået til
1.950.000 kr. prisen for forretningen blev foreslået til 350.000 kr. endvidere var der
bestemmelser vedrørende aflønning i de perioder ulla og verner nedergaard var
ansat i forretningen, en pris (175.000 kr.) for ophævelse af den klausul bfd havde
påtaget sig med hensyn til ikke at drive forretning i området, og en pris for rustvog-
nen.
forhandlingerne mellem parterne førte ikke til et resultat.
ved skøde dateret 10. februar og 6. marts 2000 solgte ulla og verner nedergaard
ejendommen usserød kongevej 95 til ulrik bolm hansen for kr. 2.190.000 kontant.
overtagelsesdagen var fastsat til 1. marts 2000.
der er fremlagt et lånetilbud fra realkredit danmark med tilbud om 30-årigt 7% ob-
ligationslån på 1.814.000 kr. svarende til en belåning af den kontante købesum på
80%.
i ugebladet, hørsholm, var der den 8. marts 2000 en meddelelse om at verner ne-
dergaard gik på pension med udgangen af februar 2000. det oplystes at han havde
solgt ejendommen usserød kongevej 95 til jan hansen, der havde ”startet en ny be-
demandsforretning på adressen under navnet kongevejens bedemandsforretning”.
i ugebladet den 29. marts 2000 var indrykket følgende annonce:
                                      kongevejens
                                bedemandsforretning
                               v/ulrik bolm & jan hansen
                                  usserød kongevej 95
                                           - 4 -
                                   over for sygehuset
                                    tlf. 45 76 90 41
                                       døgnservice
forklaringer
henrik løve har forklaret at han har været administrerende direktør for bfd siden
1. oktober 1999. den 23. februar 2000 satte han sig i forbindelse med verner neder-
gaard. vidnet var bekendt med aftalen vedrørende husum-forretningen og vidste at
der have været forhandlinger mellem bfd og ulla og verner nedergaard om køb af
hørsholm-forretningen. der var som klausulerne var, ikke grund til at købe hørs-
holm-forretningen, men vidnet var indstillet på at der eventuelt kunne forhandles om
forretningen. planerne var ikke konkretiserede. verner nedergaard var ikke interes-
seret i at forhandle. han sagde at han havde solgt sin ejendom pr. 1. marts 2000. han
oplyste ikke yderligere. vidnet kom forbi forretningen den 29. februar 2000. verner
nedergaard var i forretningen. han var ved at pakke sammen. de nye ejere var ved at
flytte ind.
vidnet passerede ejendommen hyppigt. han så at rustvognen forblev ved ejendom-
men. han kunne se at bedemandsforretningen fortsatte som hidtil fra samme lokaler
som før. det fremgik også af omtale og annonce i ugeavisen.
bfd har ikke en bedemandsforretning i hørsholm hvor der er to forretninger, ulla
og verner nedergaards tidligere forretning og ole nielsens. der er næppe plads til
en tredje forretning. meningen med klausulerne i forbindelse med købet af husum-
forretningen var at forberede en eventuel placering af en bfd-forretning i hørsholm.
vidnet kender i øvrigt ikke meget til baggrunden for 1995-aftalerne.
kartoteket eller registret har ikke betydning for en bedemandsforretning. det er af
nogen betydning at have en god beliggenhed og at have et indarbejdet telefonnum-
mer. bedemandsforretninger markedsføres for en del ved at de er synlige i gadebille-
det.
                                         - 5 -
under en samtale i maj 2000 tilbød verner nedergaard vidnet at købe bedemandsfor-
retningens telefonnummer og kundekartotek. vidnet var uforstående over for tilbu-
det.
så vidt vidnet ved, har bfd ikke været interesseret i købet af ejendommen usserød
kongevej 95 som ikke er specielt godt beliggende.
den goodwill, som bfd betalte ulla og verner nedergaard i henhold til kontrakten
fra 1995, vedrørte såvel forretningen i husum som forretningen i hørsholm, da kon-
trakten vedrører begge forretninger.
jan hansen har forklaret at han har været skolelærer i 25 år og stadig er det. han var
i nogle år medarbejder på free-lance basis hos bedemand ole nielsen. ole nielsen
fortalte at verner nedergaard ville holde op. jan hansen rettede henvendelse til ver-
ner nedergaard i august 1999 om køb af ejendommen. de aftalte at sætte sig i for-
bindelse med hinanden i løbet af efteråret. i slutningen af 1999 fortalte verner ne-
dergaard ham at andre havde fået tilbudt forretningen, men ikke ville købe. det var
jan hansens indtryk fra samtalerne med verner nedergaard at der fortsat var andre
interesserede. det var ikke muligt at forhandle om prisen på ejendommen. verner
nedergaard ville have 2,2 mio. kr., og det blev prisen på nær 10.000 kr. i anledning
af nogle mangler. jan hansen blev ikke bekendt med at der var klausuler vedrørende
udnyttelse af ejendommen bortset fra en byggelinieservitut. der medvirkede ingen
ejendomsmægler ved handlen.
verner nedergaard fortalte ham under forhandlingerne at bfd havde fået ejendom-
men tilbudt to gange og havde afslået. ”de skulle have den tilbudt”, sagde han.
ejendommen blev købt af hans søn ulrik bolm hansen da jan hansen havde et uaf-
klaret bankmellemværende. købet skete med henblik på start af bedemandsforret-
ning drevet af ham og hans søn. de overtog ikke nogen del af ulla og verner neder-
gaards bedemandsforretning, hverken varelager, kartotek, telefon eller andet. men
det var fra begyndelsen vidnets hensigt at drive bedemandsforretning fra ejendom-
men. ulla og verner nedergaard flyttede ud den 29. februar 2000, og jan hansen og
ulrik startede forretning den 1. marts 2000.
                                          - 6 -
rustvognen blev stående på ejendommen til maj 2000, for verner nedergaard kunne
ikke slippe af med den. jan hansen lånte den i begyndelsen.
jan hansen er ikke klar over hvor mange begravelser m.v. (”ordninger”) ulla og
verner nedergaard havde. verner nedergaard sagde han havde mellem 80 og 100
om året, men jan hansen fik ingen dokumentation for tallet, sådan som man sædvan-
ligvis ville få det ved forretningskøb. han kalkulerede selv med at få 24 ordninger i
2000. det viste sig at blive til 36. han forventer at få 60-65 ordninger i 2001.
der har verseret en retssag mellem ulrik bolm hansen og ulla og verner neder-
gaard angående mangler ved ejendommen og refusionsopgørelsen i anledning af
handlen.
ulrik bolm hansen har forklaret om forretningskøbet som sin far. han er medinde-
haver af og arbejder i bedemandsforretningen. han har anden beskæftigelse ved si-
den af.
tina rasmussen stilling har vedstået sin vurdering af ejendommen. vurderingen er
foretaget uden hensyn til bedemandsforretningen, dvs. som privat beboelsesejendom.
der er ikke særlig kraftig efterspørgsel efter en ejendom som denne. ejendomspri-
serne i hørsholm steg 10-15% fra begyndelsen af 1999 til begyndelsen af 2000. i
området hvor usserød kongevej 95 ligger, var stigningen ca. 10%. vidnet er overra-
sket over, at ejendommen er solgt for 2.190.000 kr. ca. et år efter hendes vurdering.
verner nedergaard har forklaret at han begyndte de bedemandsforretninger som
sagen handler om, i 1991. den goodwill han fik ved salget af husum-forretningen i
1995, dækkede kun ordningerne fra denne forretning. i hørsholm havde de ca. 100
ordninger om året. i 1998 fik han en henvendelse fra den daværende direktør for
bfd, ole heise, der var interesseret i køb af forretningen og huset. de forhandlede
og udvekslede udkast igennem 6-7 måneder. heise ville forelægge et køb for besty-
relsen, men der skete ikke noget, for heise blev pludselig afskediget. vidnet rettede
så henvendelse til formanden for bfd’s bestyrelse. efter en rykker fik han at vide at
formanden var gået af. den person der derefter blev konstitueret som direktør, til-
kendegav over for ham at bfd hverken ville købe ejendommen eller forretningen.
                                           - 7 -
til brug for forhandlingerne med bfd havde han en vurdering fra ejendomsmægler
jarlby, danbolig. vurderingen var på 1.954.000 kr.
han fik forskellige henvendelser om køb af ejendommen og forretningen. han sagde
til de forskellige at han ikke måtte sælge forretningen.
jan hansen var interesseret i ejendommen for eventuelt at drive en bedemandsforret-
ning derfra. vidnet sagde til ham at han gerne måtte købe huset, men ikke forretnin-
gen. han var heller ikke uddannet bedemand. han måtte derfor ikke købe forret-
ningsnavnet, registret, telefonnummeret eller andet der vedrørte bedemandsforretnin-
gen.
alle varer der vedrørte forretningen (urner, kister og ligklæder m.v.) blev returneret
til leverandørerne.
ejendommen har efter vidnets opfattelse en god beliggenhed med gode parkerings-
forhold.
ulla nedergaard har forklaret at de ikke fik penge for klausulerne vedrørende hørs-
holm-forretningen i forbindelse med salget af forretningen i husum. klausulerne
vedrørende hørsholm-forretningen blev indsat på bfd’s ønske på et sent tidspunkt i
forhandlingsforløbet. vidnet sørgede for at bfd til gengæld påtog sig forpligtelsen
til ikke at etablere sig i området før den 1. januar 2001.
vidnet har forklaret om forhandlingerne med bfd som sin mand.
de fik flere henvendelser fra interesserede købere af ejendommen, fx en stenhugger,
men også fra andre bedemænd. de sagde til de interesserede at de godt måtte købe
huset, men ikke forretningen, og så bakkede de ud. en af de væsentlige dele af for-
retningen er registret, som der altså ikke er nogen der har overtaget. beliggenheden
betyder ikke så meget. der er ikke så mange dødsfald på usserød sygehus pga.
strukturen på sygehuset. da jan hansen henvendte sig, fik han samme besked som de
andre. jan hansen ville drive bedemandsforretning fra adressen; det var der ikke no-
get i vejen for. der måtte drives forretning af enhver art fra huset. i forbindelse med
salgsforhandlinger har de ikke dokumenteret omsætning eller antallet af ordninger.
                                            - 8 -
procedure
bfd: det må antages at der ved jan hansens køb af ejendommen usserød kongevej
95 blev lagt i hvert fald 300.000 kr. oven i prisen. ejendommen var vurderet til
1.695.000 kr. med en prisstigning på 10% må værdien på salgstidspunktet, februar
2000, antages at være ca. 1.865.000 kr. forskellen mellem værdien og prisen
2.190.000 kr. må antages at være betaling for bedemandsforretningen. de sagsøgte
må have haft kendskab til ulla og verner nedergaards forpligtelse til ikke at sælge
forretningen. det blev jo sagt til dem som til andre at forretningen ikke måtte sælges.
salget til overpris er udtryk for at sælgerne og køberne i forening søger at omgå ulla
og verner nedergaards forpligtelse til ikke at sælge forretningen.
beliggenheden af forretningen er afgørende, og kunderne har ikke opdaget at den er
blevet solgt, hvilket taler for at anse forretningen som medoverdraget til jan hansen
og ulrik bolm hansen. derfor skal de sagsøgte forbydes at drive forretningen videre.
hvis påstanden ikke tages til følge, vil klausulen om ikke at overdrage forretningen
ikke kunne håndhæves.
jan hansen og ulrik bolm hansen har anført at de ikke er rette sagsøgte, jf. rets-
plejelovens § 255, stk. 1. de er ikke parter i retsforholdet mellem ulla og verner
nedergaard og bfd og derfor ikke forpligtet over for bfd. aftaler mellem to parter
kan kun i særlige tilfælde få retsvirkninger i forhold til tredjemand (mellemmands-
forhold, tredjemandsløfter, tinglyste rettigheder), og tredjemand kan kun i nogle af
disse tilfælde blive forpligtet uden direkte at have tiltrådt en aftale. der foreligger
ikke en sådan særlig situation. bfd søger i virkeligheden at gøre gældende at de har
en ret over den faste ejendom gående ud på at de kan hindre andre i at drive bede-
mandsforretning fra ejendommen. de har ikke en sådan ret, og hvis de havde en så-
dan ret, skulle den være tinglyst for at få virkning over for godtroende erhververe af
ejendommen. de sagsøgte kendte ikke aftalerne mellem bfd og ulla og verner ne-
dergaard. de fik blot at vide at de ikke måtte købe bedemandsforretningen, og det
har de heller ikke gjort. de har hverken købt forretningstilbehør eller goodwill eller
andet som forretningen kan tænkes at bestå af. det er ikke bevist at de sagsøgte be-
talte en overpris for ejendommen. bevis for at ejendommen blev handlet til overpris,
burde være ført ved syn og skøn, ikke ved den af bfd til andet formål tilvejebragte
                                          - 9 -
vurdering af ejendommen et år før handlen. endvidere har verner nedergaard forkla-
ret, at ejendommen af danbolig blev vurderet til 1.954.000 kr. i forbindelse med for-
handlingerne om overdragelse af forretningen i hørsholm til bfd. hvis der tillægges
10% for værdistigning på et år, er der ikke grundlag for at mene at ejendommen er
handlet til mere end markedsværdien.
rettens afgørelse
ved allongen påtog ulla og verner nedergaard sig at ophøre med at drive bede-
mandsforretning i hørsholm senest den 30. juni 2000. de afgav endvidere løfte om at
deres forretning ikke ville blive solgt eller afhændet til tredjemand. i forbindelse
hermed lovede bfd ikke at ville åbne begravelsesforretning i bl.a. hørsholm kom-
mune inden den 31. december 2000. ulla og verner nedergaard påtog sig ikke vide-
regående forpligtelser med hensyn til bedemandsforretningen og navnlig ikke med
hensyn til den ejendom hvorfra forretningen blev drevet. forpligtelsernes omfang var
kendeligt for bfd der indgik i forhandlinger med ulla og verner nedergaard om
køb af ejendommen og forretningen.
det er ikke godtgjort at de sagsøgte havde kendskab til ulla og verner nedergaards
forpligtelser udover hvad der fremgår af de forklaringer som ulla og verner neder-
gaard har afgivet. de sagsøgte har derfor ikke haft grund til at gøre sig forestillinger
om at ulla og verner nedergaard eventuelt havde forpligtet sig til ikke at sælge
ejendommen til en køber der ville drive en bedemandsforretning derfra.
der kan ikke drages slutninger fra købesummens størrelse til jan hansens kendskab
til ulla og verner nedergaards forpligtelser. der forelå efter det oplyste andre og
højere vurderinger end den der blev foretaget af tina rasmussen stilling, og prisni-
veauet i området var i foråret 2000 ca. 10% højere end et år tidligere.
det må derfor fastslås at de sagsøgte ikke har haft et sådant kendskab til ulla og
verner nedergaards forpligtelser over bfd at det kan komme på tale at forbyde de-
res fortsatte drift af bedemandsforretningen. de sagsøgte frifindes derfor.
                                        - 10 -
                                thi kendes for ret:
jan hansen og ulrik bolm hansen frifindes for den af begravelsesforretningen
danmark a/s nedlagte påstand.
inden 14 dage efter denne dom skal begravelsesforretningen danmark a/s i sags-
omkostninger betale kr. 14.870 til jan hansen og ulrik bolm hansen.
                                     jens feilberg
     bjarne møgelhøj                                       svend emil nielsen
                                        (sign.)
                                    ___ ___ ___
           udskriftens rigtighed bekræftes. sø- og handelsretten, den
                                         p.j.v.
